Dadra miwah Nagar Haveli taler Daman miwah Diu

Dadra miwah Nagar Haveli taler Daman miwah Diu inggih punika silih sinunggil wewidangan pasikian ring India. Wewidangan punika kawangun malarapan antuk ngadungang wewidangan sané dumun Dadra lan Nagar Haveli lan Daman lan Diu. Pangrencana indik usulan penggabungan punika sampun kauningin olih Pameréntah India ring sasih Juli 2019; undang-undang sané kabuatang sampun kacumpuin ring Parlemén India ring Désémber 2019 lan ngawit mamargi ring tanggal 26 Januari 2020. Wewidangan puniki kawangun antuk petang éntitas géograpis sané mabinayan: Dadra, Nagar Haveli, Daman, lan pulau Diu. Makapatpat wewidangan punika sadurungnyané dados pahan saking India Portugis, antuk ibu kota sinarengan ring Panjim, Goa. Dané sareng sami magenah ring sor pamréntahan India ring tengahing abad ka-20 risampuné Anéksasi Goa miwah Dadra miwah Nagar Haveli Bébas. Goa, Daman miwah Diu kamargiang sareng-sareng kantos warsa 1987, ri tatkala Goa kaicén negara sesampun agitasi basa Konkani. Ibu kota sané mangkin inggih punika Daman lan Silvassa inggih punika kota sane pinih ageng.

 Pustaka